Zuma: Dis laster, sê 2 | Netwerk24
Deur Jacob Rooi 21 Julie 2019 09:36
Die twee ANC-bekendes wat Maandag deur oudpres. Jacob Zuma voor die Zondo-kommissie as apartheidspioene uitgewys is, beoog om hom aanspreeklik te hou vir sy “lasterlike” bewerings. “Hy probeer die nasie se aandag aflei van die werklike kwessies waarop hy moet antwoord,” sê genl. Siphiwe Nyanda, voormalige kabinetsminister en oudhoof van die weermag.
Zuma beweer dat Nyanda opdragte van die apartheidspolisie ontvang het en dat adv. Ngoako Ramatlhodi, voormalige minister van mineralebronne, in Lesotho as spioen gewerf is. Ramatlhodi het vroeër voor Zondo getuig Zuma het die land “opgeveil”.
Nyanda win regsadvies in.
Ramatlhodi het Vrydag gesê hy wag dat Zuma sy getuienis voltooi en sluit nie die moontlikheid uit om Zuma te dagvaar nie, maar verkies steeds dat albei ’n leuenverklikkertoets ondergaan.
“Hy wil die grafte heropen en dis nie wat ek wil doen nie.”
Meer oor: Ngoako Ramatlhodi | Siphiwe Nyanda | Jacob Zuma | Zondo-Kommissie